Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts “Ieroču reģistra noteikumi”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta galīgā redakcija |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019.gada 18.decembris | |
|  |  | |
| Saskaņošanas dalībnieki |  | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Aizsardzības ministrijas un Zemkopības ministrijas | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Projekta 1.3.apakšpunkts  “1.3.reģistrā iekļaujamo ziņu apjomu, iekļaušanas, izmantošanas un dzēšanas kārtību, kā arī institūcijas, kurām piešķirama piekļuve reģistrā iekļautajām ziņām.” | **Tieslietu ministrija**  Lūdzam skaidrot, vai projekta 1.3. apakšpunkts attiecībā uz “reģistrā iekļaujamo ziņu apjomu” daļēji nedublē projekta 1.1. un 1.2. apakšpunktā norādīto regulējumu, nepieciešamības gadījumā precizējot projektu. | **Panākta vienošanās ar Tieslietu ministriju**  Atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100.2.apakšpunktam noteikumu projekta pirmajā punktā raksta likumā noteikto pilnvarojumu Ministru kabinetam. Ņemot vērā, to, ka projekta 1.3.apakšpunkts formulēts precīzi atbilstoši Ieroču aprites likuma 87.panta ceturtajā daļā ietvertajam deleģējumam Ministru kabinetam, 1.3.apakšpunkta redakcija būtu saglabājama Iekšlietu ministrijas piedāvātajā redakcijā. | 1.3.reģistrā iekļaujamo ziņu apjomu, iekļaušanas, izmantošanas un dzēšanas kārtību, kā arī institūcijas, kurām piešķirama piekļuve reģistrā iekļautajām ziņām. |
| 2. | Projekta 2.punkts | **Tieslietu ministrija**  Projekta 2. punktā norādīts uz komersantiem un institūcijām, kuriem jāiekļauj ziņas Ieroču reģistrā (turpmāk – Reģistrs). No projekta izdošanas tiesiskā pamata viennozīmīgi izriet tikai tas, ka komersanti iekļauj ziņas Reģistrā. Ievērojot minēto, lūdzam skaidrot projekta 2. punkta atbilstību projekta izdošanas tiesiskajam pamatam vai precizēt projektu. Minētais attiecas arī uz līdzīgu regulējumu citviet projektā. | **Ņemts vērā** | Projekta sākotnējās ietekmes novērtējuma ziņojums (anotācija) precizēts atbilstoši Tieslietu ministrijas iebildumam.  “Ieroču aprites likuma 87.panta pirmā daļa nosaka, ka  Ieroču reģistrā reģistrē Latvijas fizisko un juridisko personu, valsts un pašvaldību institūciju (izņemot Nacionālo bruņoto spēku un valsts drošības iestāžu) šaujamieročus, to būtiskās sastāvdaļas un munīciju. Projekta 4.punktā ir norādītas tās valsts un pašvaldības iestādes, kuras sniedz ziņas reģistram, piemēram, Iekšlietu ministrijas sistēmas iestādes, Nodrošinājuma valsts aģentūra, Valsts ieņēmumu dienests, Ieslodzījuma vietu pārvalde un citas iestādes.” |
| 3. | Projekta 4.1. līdz 4.9. apakšpunkts | **Tieslietu ministrija**  Norādām, ka projekta 4.1 līdz 4.9. apakšpunkts daļēji dublē viens otru. Attiecīgi lūdzam minētās projekta vienības apvienot. Līdzīgi lūdzam precizēt projekta 23. punktu. | **Panākta vienošanās ar Tieslietu ministriju**  Iekšlietu ministrijas skatījumāprojekts strukturēts tādējādi, lai nodrošinātu tajā ietvertā tiesiskā regulējuma uztveramību un nepārprotamu skaidrību. Ņemot vērā minēto, projekta 4.1. līdz 4.9.apakšpunkta redakcija būtu saglabājama Iekšlietu ministrijas piedāvātajā redakcijā. | Projekta 4.1. līdz 4.9. apakšpunkts |
| 4. |  | **Aizsardzības ministrija**  Atbilstoši ieroču aprites likuma 94. panta pirmajai daļai Jaunsardzes centra apmācībām nepieciešamo ieroču pārveidošanas kārtību nosaka Jaunsardzes centra darbību reglamentējošie normatīvie akti. Vēršam uzmanību, ka Nacionālo bruņoto spēku iegādātie un deaktivētie šaujamieroči, kuri netiek reģistrēti Ieroču reģistrā, tiek nodoti Jaunsardzes centram. Atbilstoši projekta 4.7. apakšpunktam šie ieroči būtu jāreģistrē Ieroču reģistrā. Taču reģistrēt tos nebūs iespējams, ievērojot iepriekš norādīto, jo tie neatbildēs vispārējiem deaktivizācijas standartiem. Tādēļ izsakām priekšlikumu attiecīgi precizēt projektu. | **Panākta vienošanās** |  |
| 5. | Projekta 4.11. apakšpunkts | **Tieslietu ministrija**  Nav viennozīmīgi skaidrs, kas ir projekta 4.11. apakšpunktā norādītā “komerciālā” aprite. Ievērojot minēto, lūdzam precizēt projektu, izsakot minēto normu nepārprotami. Minētais attiecas arī uz projekta 15. punktu. | **Panākta vienošanās ar Tieslietu ministriju**  Ieroču aprites likuma XVI nodaļā ir iekļauti Ieroču, munīcijas, to sastāvdaļu un speciālo līdzekļu komerciālās aprites nosacījumi, līdz ar to jēdziena “komerciālā aprite” saturs izriet no minētā likuma regulējuma. Ņemot vērā minēto nebūtu lietderīgi skaidrot jēdziena “komerciālā aprite” saturu projekta anotācijā. | Projekta 4.11. apakšpunkts |
| 6. | Projekta sākotnējās ietekmes novērtējuma ziņojums (anotācija) | **Tieslietu ministrija**  Lūdzam projekta anotācijas I sadaļas 2. punktā sniegt izvērstu skaidrojumu par visa projekta, piemēram, projekta 5., 7. un 10. punkta, atbilstību normatīvajiem aktiem datu aizsardzības jomā. Ja minēto skaidrojumu nav iespējams sniegt, lūdzam attiecīgi precizēt projektu. | **Ņemts vērā** | Projekta sākotnējās ietekmes novērtējuma ziņojums (anotācija) precizēts atbilstoši Tieslietu ministrijas iebildumam.  “Datu apstrādes likuma 11.panta otrās daļa 2.punkts nosaka, ka datu subjekta tiesību vai tiesisko interešu aizsardzībai pārzinis ārējos normatīvajos aktos noteiktajā kārtībā datu subjektam sniedz informāciju par personas datu glabāšanas termiņu vai, ja tas nav iespējams, kritērijiem, kas izmantoti termiņa noteikšanai.  Projekta 30.punkts paredz, ka reģistrā iekļautās ziņas 10 gadus pēc attiecīgo šaujamieroču un to būtisko sastāvdaļu iznīcināšanas ir tiesīga izmantot Valsts policija – normatīvajos aktos ieroču aprites jomā noteikto funkciju veikšanai un muitas iestādes – normatīvajos aktos muitas jomā noteikto funkciju veikšanai. Savukārt projekta 31.punktā ir noteikts, ka reģistrā iekļautās ziņas 30 gadus pēc attiecīgo šaujamieroču un to būtisko sastāvdaļu iznīcināšanas ir tiesīgas izmantot tās institūcijas, kuru kompetencē ir noziedzīgu nodarījumu novēršana, izmeklēšana, atklāšana vai saukšana pie atbildības par tiem, vai kriminālsodu izpilde. Minētie termiņi tieši izriet no Direktīvas (ES) 2017/853 prasībām, jo tās 1.panta ietvertā 4.panta 4.punkts ceturtā ievilkuma a) apakšpunkts nosaka pienākumu dalībvalstīm glabāt attiecīgos datus līdz 10 gadiem pēc attiecīgo šaujamieroču un to būtisko sastāvdaļu iznicināšanas un nodrošināt piekļuvi šiem datiem muitas iestādēm un tām iestādēm, kas nodrošina attiecīgo atļauju izsniegšanu ieroču aprites jomā. Savukārt Direktīvas (ES) 2017/853 1.panta ietvertā 4.panta 4.punkts ceturtā ievilkuma b) apakšpunkts paredz pienākumu glābāt datus līdz 30 gadiem un nodrošināt piekļuvi šiem datiem tām iestādēm, kuru kompetencē ir noziedzīgu nodarījumu novēršana, izmeklēšana, atklāšana vai saukšana pie atbildības par tiem, vai kriminālsodu izpilde.” |
| 7. | Projekta 5.4.apakšpunkts | **Tieslietu ministrija**  Nav saprotams, kas ir projekta 5.4. apakšpunktā norādītais tiesiskais statuss. Vēršam uzmanību, ka pastāv vairāki tiesiskie statusi. Attiecīgi lūdzam projekta 5.4 apakšpunktā identificēt konkrētu tiesisko statusu. | **Ņemts vērā** | Projekta sākotnējās ietekmes novērtējuma ziņojums (anotācija) precizēts atbilstoši Tieslietu ministrijas iebildumam.  “Fiziskajām personām ir tiesības iegādāties, glabāt, nēsāt un pārvadāt ieročus, to sastāvdaļas un tiem paredzēto munīciju, kā arī speciālos līdzekļus, ja ir izpildījušies Ieroču aprites likumā noteiktie nosacījumi (piemēram, attiecībā uz personas vecumu, tiesisko statusu (Ieroču aprites likuma 14.pants)). Līdz ar to Ieroču reģistrā tiek ietverta informācija par minētajiem nosacījumiem, tai skaitā tiesisko statusu, proti, vai persona ir Latvijas pilsonis, Latvijas nepilsonis, Eiropas Savienības dalībvalsts pilsonis un Eiropas Ekonomikas zonas valsts pilsonis, pastāvīgās uzturēšanās atļauju Latvijas Republikā saņēmusī persona u.tml.” |
| 8. | Projekta 13.3. apakšpunkts  “13.3. izgatavotāja nosaukums (izgatavotāja zīmols) kā norādīts uz ieroča (izņemot lielas enerģijas pneimatiskos ieročus, kas tika laisti apritē līdz 2019.gada 03.maijam);” | **Tieslietu ministrija**  Lūdzam sniegt skaidrojumu par projekta 13.3. apakšpunkta regulējumu, jo pašlaik nav saprotams, kāpēc no attiecīgās prasības izslēgti konkrēti ieroči, kas tika laisti apritē līdz 2019. gada 3. maijam. | **Ņemts vērā** | Projekta 13.3. apakšpunkts precizēts atbilstoši Tieslietu ministrijas iebildumam “13.3. izgatavotāja nosaukums (izgatavotāja zīmols) kā norādīts uz ieroča;” |
| 9. | Projekta 11. un 16. punkts | **Tieslietu ministrija**  Vēršam uzmanību, ka vairākas projekta normas daļēji dublē viena otru, piemēram, projekta 11. un 16. punkts. Cik iespējams, lūdzam projektā novērst dublēšanos. | **Panākta vienošanās ar Tieslietu ministriju**  Iekšlietu ministrijas skatījumāprojekts strukturēts tādējādi, lai nodrošinātu tajā ietvertā tiesiskā regulējuma uztveramību un nepārprotamu skaidrību. Ņemot vērā minēto, projekta 11. un 16. punkta redakcija būtu saglabājama Iekšlietu ministrijas piedāvātajā redakcijā. | Projekta 11. un 16. punkts |
| 10. | Projekta 19. punkts | **Tieslietu ministrija**  Lūdzam projekta 19. punktā norādīt ziņu aktualizācijas termiņu, tādējādi nodrošinot skaidru un nepārprotamu tiesību normu. | **Panākta vienošanās ar Tieslietu ministriju**  Projekta 20. un 21.punktā ir norādīti termiņi, kādos Informācijas centrs aktualizē ziņas reģistrā, pamatojoties uz no valsts un pašvaldību iestādēm saņemto informāciju. | Projekta 19. punkts |
| 11. | Projekta 23.2. apakšpunkts, 29. un 30. punkts  “23.2. šo noteikumu 5.1., 5.2. un 5.3. apakšpunktos un 6.punktā minētās ziņas par fizisko personu, kā arī normatīvajos aktos noteiktajos gadījumos ieroča realizēšanas atļaujas numuru un izsniegšanas datumu, no kuras iegādāts šaujamierocis, tā maināmās būtiskās sastāvdaļas, lielas enerģijas pneimatiskā ierocis, gāzes ierocis un signālierocis, dezaktivēts šaujamierocis vai šaujamieroču munīcija;”  “29.Reģistrā iekļautās ziņas līdz attiecīgo šaujamieroču un to būtisko sastāvdaļu iznīcināšanai normatīvajos aktos noteikto funkciju veikšanai ir tiesīgas izmantot šādas institūcijas:”  “30.1. Valsts policija – ieroču apriti reglamentējošajos normatīvajos aktos noteikto funkciju veikšanai;  30.2. muitas iestādes – normatīvajos aktos muitas jomā noteikto funkciju veikšanai.” | **Tieslietu ministrija**  Lūdzam projekta 23.2. apakšpunktā, 29. un 30. punktā norādīt atsauci uz konkrētiem normatīvajiem aktiem vai to jomu saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.7. apakšnodaļu. | **Ņemts vērā** | Projekta 23.2. apakšpunkts, 29. un 30. punkts precizēts atbilstoši Tieslietu ministrijas iebildumam.  “23.2. šo noteikumu 5.1., 5.2. un 5.3. apakšpunktos un 6.punktā minētās ziņas par fizisko personu, kā arī normatīvajos aktos ieroču aprites jomā noteiktajos gadījumos ieroča realizēšanas atļaujas numuru un izsniegšanas datumu, no kuras iegādāts šaujamierocis, tā maināmās būtiskās sastāvdaļas, lielas enerģijas pneimatiskā ierocis, gāzes ierocis un signālierocis, dezaktivēts šaujamierocis vai šaujamieroču munīcija;”  “29.Reģistrā iekļautās ziņas līdz attiecīgo šaujamieroču un to būtisko sastāvdaļu iznīcināšanai ir tiesīgas izmantot šādas institūcijas:”  “30.1. Valsts policija – normatīvajos aktos ieroču aprites jomā noteikto funkciju veikšanai;  30.2. muitas iestādes – normatīvajos aktos muitas jomā noteikto funkciju veikšanai.” |
| 12. |  | **Aizsardzības ministrija**  Ieroču aprites likuma 83. pants nosaka pienākumu ieroču komersantiem ievadīt ziņas Ieroču reģistrā. Izskatot likumprojektu “Ieroču aprites likums” (nr. 55/lp13) atbildīgajā Saeimas komisijā pirms Saeimas otrā un trešā lasījuma, starp Iekšlietu ministriju (turpmāk – IeM) un AM tika panākta vienošanās, ka likuma 83. panta nosacījumi par pienākumu ievadīt ziņas Ieroču reģistrā nākotnē tiks attiecināti arī uz ieroču komersantiem, kuriem ir AM izsniegts militārā ražotāja sertifikāts, jo AM nav lietderīgi izstrādāt savu atsevišķu ieroču reģistru dažu militāro ražotāju vajadzībām. Pagaidu risinājums tika iekļauts Ieroču aprites likuma 83. panta otrajā daļā, nosakot, ka ieroču komersants, kuram ir izsniegts militārā ražotāja sertifikāts, šā sertifikāta īpašajos nosacījumos noteiktajā kārtībā sniedz Aizsardzības ministrijai informāciju, kas ļauj identificēt un izsekot visus tā izgatavotos, iegādātos un realizētos militāros ieročus un speciālos līdzekļus. Papildus likumprojekta “Ieroču aprites likums” (nr. 55/lp13) anotācija tika papildināta ar norādi, ka Ieroču aprites likuma prasības tiek attiecinātas arī uz AM licencētiem komersantiem, ciktāl citā normatīvā aktā skaidri nav noteiks savādāk.  Informējam, ka AM neplāno uzlikt par pienākumu visiem AM sertificētiem militārajiem ražotājiem ievadīt ziņas Ieroču reģistrā. Par tiem, kuriem šādas prasības AM plāno noteikt, izmantojot spēkā esošajā Ieroču aprites likumā paredzētos militārā ražotāja sertifikāta īpašos nosacījumus, AM ir gatava informēt IeM un IeM Informācijas centru katrā atsevišķā gadījumā.  Aizsardzības ministrija 2019. gada 27. novembra vēstulē Nr. MV-N/2904 “Par likumprojektu "Grozījumi Ieroču aprites likumā" (VSS-1108)” lūgusi precizēt Ieroču aprites likumu, lai radītu tiesības AM sertificētajiem militārajiem ražotājiem ievadīt Ieroču reģistrā noteiktās ziņas. Ņemot vērā iepriekš minēto, lūdzu veikt šādus precizējumus noteikumu projektā:  1. izteikt 4.11. punktu šādā redakcijā:  “4.11. ieroču komersanti un ieroču komersanti, kuriem ir izsniegts militārā ražotāja sertifikāts, par komerciālā apritē esošiem ieročiem, šaujamieroču būtiskajām sastāvdaļām, munīciju, šaujampulveri, dezaktivētiem šaujamieročiem un lielas enerģijas pneimatiskiem ieročiem;”  2. papildināt noteikumu projektu ar 31.13. apakšpunktu šādā redakcijā:  “31.12. Aizsardzības ministrija”. | **Panākta vienošanās** | 29.20. Aizsardzības ministrija |
| 13. |  | **Zemkopības ministrija**  Lūdzam papildināt projekta 29.punktu ar 29.19.apakšpunktu sekojošā redakcijā: “29.19. Valsts meža dienests.” Valsts meža dienestam savu funkciju īstenošanai nepieciešama likumīgi iegūstama un pārbaudāma aktuālā informācija par medniekiem reģistrētajiem šaujamieročiem un lielas jaudas pneimatiskajiem ieročiem. Piemēram, tādā veidā var tikt nodrošināta adekvāta kontrole ieroču nodošanas gadījumos medībās, kad personai ir uz rokas anulēta papīra formāta ieroču glabāšanas atļauja. | **Ņemts vērā** | 29.19. Valsts meža dienests. |
| 14. |  | **Zemkopības ministrija**  Ministru kabineta 2018.gada 4.septembra sēdes protokollēmuma TA-1624 “Likumprojekts "Ieroču aprites likums"” (protokola Nr.41 28.paragrāfs) 6.1.apakšpunkts nosaka sekojošo: Iekšlietu ministrijai sadarbībā ar Zemkopības ministriju un Izglītības un zinātnes ministriju izvērtēt tiesisko regulējumu un sniegt priekšlikumus administratīvā sloga mazināšanai attiecībā uz ieroču atļaujām, to izsniegšanas kārtību. Vienlaikus ir uzlikts pienākums Iekšlietu ministrijai līdz 2019.gada 31.decembrim izstrādāt un iekšlietu ministram noteiktā kārtībā iesniegt izskatīšanai Ministru kabinetā nepieciešamos grozījumus normatīvajos aktos.  Anotācijā minēts sekojošais: “Projekts paredz, ka minētie komersanti sniegs ziņas Ieroču reģistrā tiešsaistes datu pārraides veidā. Šīs izmaiņas ir būtiskas, jo nodrošinās informācijas aprites ātrumu un mazinās rakstisko, birokrātisko slogu, pārejot uz elektronisko ziņu apmaiņas formātu starp komersantiem un to darbību kontrolējošām iestādēm. Programmatūras izmaiņu valsts informācijas sistēmā ieviešana un realizēšana notiks piešķirto valsts budžeta līdzekļu ietvaros ..”. Tai pašā laikā ne no projekta, ne anotācijas skaidri nav saprotams, vai projekta ietvaros tiks īstenots Latvijas Republikas Ministru kabineta 2018.gada 4.septembra sēdes protokola Nr.41 28.§ Likumprojekts "Ieroču aprites likums" (TA-1624) 6.1.apakšpunktā noteiktais – pilnīga atteikšanās no ieroča realizācijas atļaujas, pārvērtēta ieroču iegādes atļauju aprite un formāts, kā arī personai piemītošo speciālo tiesību apliecināšana, izmantojot Personas apliecību (ID karti). Lūdzam papildināt anotāciju ar attiecīgu skaidrojumu. | **Ņemts vērā** | Precizēta anotācija. |
| 15. | Projekta sākotnējās ietekmes novērtējuma ziņojums (anotācija) | **Tieslietu ministrija**  Saistībā ar projekta 5. punktā norādīto atsauci uz Eiropas Savienības regulu lūdzam papildināt projekta anotācijas V sadaļas 1. punktu un 1. tabulu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 55. un 56. punktam. | **Ņemts vērā** | Projekta sākotnējās ietekmes novērtējuma ziņojums (anotācija) precizēts atbilstoši Tieslietu ministrijas iebildumam.  “Projekta 5.punktā minētās Komisijas 2015. gada 15. decembra īstenošanas regulas (ES) 2015/2403, ar ko izstrādā kopīgas pamatnostādnes par dezaktivēšanas standartiem un metodēm, lai nodrošinātu, ka dezaktivētie šaujamieroči tiek padarīti neatgriezeniski neizmantojami, prasības ar šo projektu netiek pārņemtas vai ieviestas, līdz ar to projekts neskar jautājumus par atbilstību minētājai regulai.” |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Edgars Rubins

|  |
| --- |
| (par projektu atbildīgās amatpersonas vārds un uzvārds) |
| Integrētās sistēmas nodaļas vadītājs |
| (amats) |
| Tālr.: 67208367 |
| (tālruņa un faksa numurs) |
| edgars.rubins@ ic.iem.gov.lv |
| (e-pasta adrese) |